wickkiey/tamil-wikipedia-chunked huggingface dataset:
# மோதேசுவரி

## குல தெய்வம்

மோத் சமூகத்தின் குல தெய்வமாக மோதேசுவரி தேவி உள்ளார். இதில் நான்கு குழுக்கள் உள்ளன: பிராமண மோத் பிராமணர்கள், படேல் மோத் படிதார், மோத் வைசியர், மோத் மோடி, மோத் சத்திரியர், இவர்கள் அனைவரும் மொதெரா<nowiki/>பகுதியில் வசித்து வந்தனர். மோத் மக்கள் நவீன குசராத்து, இராசத்தான் மாநிலங்களின் பல பகுதிகளில் வசிக்கின்றனர். மோத் பிராமணர்களின் பொதுவான குடும்பப்பெயர் திரிவேதி. மோதேசுவரி மாதா பிரதமர் நரேந்திர மோதியின் குலதெய்வமாகும்.
# மோதேசுவரி

## கோவில்கள்

மோதேசுவரி தேவியின் பழங்காலக் கோவில்களில், ஒன்று மொதேராவில் அமைந்துள்ளது. இது இந்த இடம் தெய்வத்தின் பெயரிலிருந்து பெயரைப் பெற்றது. புகழ்பெற்ற சூரியக் கோயிலின் இடிபாடுகளுக்கு அருகில் இந்தக் கோயில் அமைந்துள்ளது. இங்குப் படிக் கிணற்றின் கீழே மற்றொரு வழிபாட்டுத் தலம் அமைந்துள்ளது.
# நயாதிகளி

**நயாதிகளி** (*Nayadikali*)(வேட்டை நடனம் என்று பொருள்) என்பது இந்தியாவின் கேரளாவில் உள்ள வள்ளுவநாடு பகுதியில் (இன்றைய பாலக்காடு, திருச்சூர் மாவட்டங்கள்) பாணன் சமூகத்தினரிடையே நிலவும் ஒரு பாரம்பரிய நாட்டுப்புறக் கலை வடிவமாகும். இது பொதுவாகப் பூரம் திருவிழாவிற்கு முன்னதாக, அந்தப் பகுதி மக்களுக்காகவும், பிராந்தியத்தின் நன்மைக்காகவும் செழிப்புக்காகவும், தேவி கோயில்களில் நிகழ்த்தப்படுகிறது.
# நயாதிகளி

## செயல்பாடு

நயாதிகளி என்பது இப்பகுதியின் நன்மைக்காகவும் செழிப்புக்காகவும் பண்டைய காலங்களிலிருந்து பின்பற்றப்படும் ஒரு நாட்டுப்புறக் கலை வடிவமாகும். தேவி கோயில்களில் பூரம் திருவிழாவிற்கு முன்னதாக, நயாதிகளியாடும் குழுக்கள் இப்பகுதியில் உள்ள வீடுகளைச் சுற்றித் திரிகின்றனர். காட்டில் வேட்டையாடச் செல்லும் மக்களைப் போல உடையணிந்து, பாணன் சமூகத்தினர் வீடு வீடாகச் சென்று பாடி விளையாடுகிறார்கள். ஒரு குழுவில் பொதுவாக ஐந்து பேர் வரை இருப்பார்கள். இவர்கள் பயன்படுத்தும் இசைக்கருவிகள் இரண்டு மூங்கில் குச்சிகள். இவற்றில் ஒன்று நீளமாகவும் மற்றொன்று குட்டையாகவும் இருக்கும். இடது அக்குளில் நீண்ட குச்சியைப் பிடித்து, ஒரு குறுகிய குச்சியால் தட்டுவதன் மூலம் நாட்டுப்புறப் பாடல் பாடும்போது இசைக்கப்படுகிறது.  
இவர்கள் இடுப்பில் சுற்றிய முண்டுகளின் மேல் தனித்துவமான ஆடைகளை அணிந்துகொண்டு வருகிறார்கள். தலையில் மற்றொரு முண்டு கட்டப்பட்டு உடலில் வெவ்வேறு வண்ணங்களைப் பூசியுள்ளனர். தோளில் ஒரு துணிப் பை வைத்திருப்பார்கள். இவர்கள் கையில் *இட்டிங்காலிகுட்டி* என்ற சிறிய மரச் சிலையையும் ஏந்திச் செல்கிறார்கள். இந்தச் சிலையினை வீடுகளின் முற்றத்தில் வைத்து, அதைச் சுற்றி குச்சியை முன்னும் பின்னுமாக அடித்து நடனமாடுவார்கள். இவர்கள் வழக்கமாக வேட்டை தொடர்பான பாடல்களைப் பாடுவார்கள். சொந்தமாகவும் பாடல்களை எழுதி அவற்றை அந்தந்த இடத்திலேயே பாடும் பழக்கமும் உள்ளது.  
நயாதிகளிக்குப் பிறகு, வீடுகளிலிருந்து கலைஞர்களுக்கு அரிசி, நெல், காணிக்கை வழங்கப்படும். பூரம் நாளில், அனைத்துக் குழுக்களும் கோவிலை அடைந்து நிறைவு நிகழ்ச்சியில் இசைக்கின்றனர். இவர்கள் மரப் பொம்மையுடன் ஒரு வகையான பொம்மை நிகழ்ச்சியையும் நடத்துகிறார்கள்.
# தீயன்னம்

**தீயன்னம்** (*Theyyannam*) என்பது இந்தியாவின் கேரளாவின் மத்திய திருவிதாங்கூர் பிராந்தியத்தின் புலையர், குறவர், பறையர் சமூகங்களிடையே நிலவும் ஒரு பாரம்பரியச் சடங்கின் நாட்டுப்புறக் கலை வடிவமாகும். இது முக்கியமாக மாவேலிக்கரா, பந்தளம், ஆலப்புழா மாவட்டத்தின் சில பகுதிகளில் நிகழ்த்தப்படுகிறது. இது விவசாயத்துடன் குறிப்பாக நெல் சாகுபடியுடன் தொடர்புடைய ஒரு கலையாகும்.
# தீயன்னம்

## கருப்பொருள்

தீயன்ன கலை வடிவமானது மனிதன் காலங்காலமாக பல்வேறு வகையான விவசாயங்களைச் செய்து வந்தாலும், நெல் சாகுபடி விவசாயிகளால் மிகவும் மதிக்கப்படுகிறது என்பதைக் காட்டும் கருப்பொருளைக் கொண்டுள்ளது.
# தீயன்னம்

## நடனம்

எட்டுப் பேர் ஒரு நெல் வயலை உழுது நாற்றுகளை நடுகிறார்கள். பெண்கள் ஆண்களுக்குக் காலை உணவைக் கொண்டு வந்து நடவு செய்ய உதவுகிறார்கள். பின்னர் நெற்பயிர் வளர்ந்ததும், அறுவடை செய்து, நெல்லை பிரித்தெடுக்கின்றனர். இந்நடனம் மூலம் நெல் சாகுபடியின் அனைத்து நிலைகளையும் குறிக்கின்றனர். இந்த நடனம் ஆர்மோனியம், இடக்கை, கைம்முரசு இணையுடன்<nowiki/>நிகழ்த்தப்படுகிறது.
# எக்சைல் நைட்ரைட்டு

**எக்சைல் நைட்ரைட்டு** (*Hexyl nitrite*) என்பது C<sub>6</sub>H<sub>13</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மாகும். நைட்ரைட்டு உப்பான இச்சேர்மம் குறிப்பாக, ஓர் ஆல்க்கைல் நைட்ரைட்டு உப்பாகக் கருதப்படுகிறது. எக்சனால் மற்றும் நைட்ரசு அமிலம் சேர்ந்து உருவாகும் ஓர் எசுத்தராகவும் பார்க்கப்படுகிறது. CH<sub>3</sub>(CH<sub>2</sub>)<sub>5</sub>ONO என்ற கட்டமைப்பு வாய்ப்பாட்டாலும் இதை அடையாளப்படுத்தலாம். 638-51-7 என்ற சிஏஎசு பதிவு எண்ணும் 680-102-5 என்ற ஐரோப்பிய சமூக எண்ணும் எக்சைல் நைட்ரைட்டைக் குறிக்கின்றன. வேதிப்பொருட்களின் பதிவு, மதிப்பீடு, அங்கீகாரம் மற்றும் கட்டுப்பாடு அமைப்பிலும் 1976 ஆம் ஆண்டின் நச்சுப் பொருட்கள் கட்டுப்பாட்டுச் சட்டத்திற்கு உட்பட்டும் பதிவு செய்யப்பட்டுள்ளது. எக்சைல் நைட்ரைட்டு நைட்ரசு அமில எக்சைல் எசுத்தர் என்றும் அழைக்கப்படுகிறது. மேலும் இச்சேர்மம் ஒரு வளையயெக்சைல் நைட்ரைட்டின் அலிபாட்டிக் ஒப்புமையாகும்.
# எக்சைல் நைட்ரைட்டு

## பயன்பாடுகள்

எக்சைல் நைட்ரைட்டு என்பது உள்ளிழுக்கும் மருந்தாகப் பயன்படுத்தப்படும் சேர்மங்களில் ஒன்றாகும். ஒரு குறுகிய கால மகிழ்ச்சியைத் தூண்டுகிறது. மற்ற எக்சைல் நைட்ரைட்டு நைட்ரைட்டுகளுடன் சேர்ந்து, 1930 ஆம் ஆண்டுகளில் வலிப்பு போன்ற நிலைமைகளுக்கு ஆராயப்பட்டது. பின்னர் பல்வேறு இருதய நோய்களுக்கான சிகிச்சையில் பயன்படுத்தப்பட்டது. இருப்பினும், இதன் மிகவும் பிரபலமான பயன்பாடு, குறிப்பாக ஓரின சேர்க்கையாளர் சமூகத்தில் பாலியல் தூண்டல் உதவிக்காக பிரபலமாக உள்ளது.
# எக்சைல் நைட்ரைட்டு

## உடலியல் விளைவுகள்

மற்ற ஆல்க்கைல் நைட்ரைட்டுகளைப் போலவே, எக்சைல் நைட்ரைட்டும், ஒரு நுண் குழல் விரிவாக்கியாகும். இதன் விளைவாக இரத்த நாளங்கள் விரிவடைந்து, இரத்த அழுத்தம் குறைகிறது. தலைவலி, சிவத்தல், இதயத் துடிப்பு அதிகரிப்பு, தலைச்சுற்றல் மற்றும் உள் மற்றும் வெளிப்புற ஆசனவாய் சுழற்சி போன்ற தன்னிச்சையான தசைகளின் தளர்வு ஆகியவை பக்க விளைவுகளாக இருக்கும். அதிகப்படியான அளவும் குமட்டல் மற்றும் மயக்கத்தை ஏற்படுத்தும். இது மிக விரைவாக எதிர்வினையாற்றும். பொதுவாக சில வினாடிகள் அல்லது சில நிமிடங்களுக்குப் பிறகு மறைந்துவிடும்.
# எக்சைல் நைட்ரைட்டு

## பாதுகாப்பு

எக்சைல் நைட்ரைட்டு பயன்பாடு குறித்து உணவு மற்றும் மருந்து கட்டுப்பாட்டு அமைப்பு எச்சரிக்கைகளை வெளியிட்டுள்ளது. தலைவலி, தலைச்சுற்றல் மற்றும் மயக்கம் போன்ற சில பக்க விளைவுகளும் இதில் அடங்கும். இவை பொழுதுபோக்கான தூண்டும் மருந்தாகப் பரவலாகப் பயன்படுத்தப்படுவதால், மற்ற ஆல்க்கைல் நைட்ரைட்டுகளுடன் சேர்த்து இதன் பயன்பாடு விரிவாக ஆய்வு செய்யப்பட்டுள்ளது. குறிப்பாக இரத்தத்தின் ஆக்சிசனேற்ற ஈமோகுளோபின் நிலைக்கான சிகிச்சையில் இது ஆய்வு செய்யப்பட்டது. இதனால் ஆக்சிசன் போக்குவரத்து திறன் இழப்புக்கான சாத்தியக்கூறுகள் உள்ளன. எய்ட்சு பரவலிலும் இதன் சாத்தியமான தாக்கம் மதிப்பிழந்துள்ளது.
# குதியாட்டம்

**குதியாட்டம்**, சில நேரங்களில் **குதியோட்டம்** என்றும் அழைக்கப்படுகிறது. இது இளைஞர்களால் நிகழ்த்தப்படும் நடனம். சில சந்தர்ப்பங்களில் இந்நடனத்தின் போது இரத்தத் தியாகம் செய்வது போலப் போலியாக நடனமாடப்படுகிறது. கேரளாவில் உள்ள சில இந்து கோயில்களில் ஆண்டுதோறும் பொங்கல் பண்டிகை கொண்டாட்டங்களில் குதியாட்டம் ஆடப்படுகிறது. இது பெரும்பாலும் பத்ரகாளி அல்லது துர்க்கைக்கு அர்ப்பணிக்கப்பட்ட கோவில்களில் நடைபெறுகிறது. இந்தச் சடங்கு மலையாள நாட்காட்டி மாதமான கும்பத்தில் நடைபெறும். இந்தப் பண்டிகைக் காலத்தில் கடுமையான விரதம் மேற்கொள்ளும் தன்னார்வப் பதின்மவயது அல்லது இளைய சிறுவர்களால் குதியாட்டம் நடைபெறுகிறது. இந்த விரதக் காலத்தில் அவர்கள் துறவு உடைகளை அணிவார்கள்; இறைச்சியைத் தவிர்ப்பார்கள்; எளிய உணவை உண்பார்கள்; கோவிலில் தினசரி பிரார்த்தனைகளில் பங்கேற்கிறார்கள். இவர்கள் சடங்கு உடைகளை அணிந்துகொண்டு, *ஆசான்* (நடத்துநர்) ஒருவரின் வழிகாட்டுதலின் கீழ் நடன நிகழ்ச்சிகளை நடத்துகிறார்கள். இந்த நடனங்கள் தெய்வத்தின் புராணக்கதைகளுடன் தொடர்புடையதாக அமையும். இந்த நடனங்கள் மிகவும் உற்சாகமானவை. ஊர்வலங்களில், சிறுவர்கள் நடன அலங்காரத்துடன் இரத்தம் வழிவதுபோன்றே அல்லது தோளில் இடப்பட்ட துளையிலிருந்து வரும் உண்மையான இரத்தத்துடன் நடனமாடுவார்கள். குதியோட்டக் குழுவினரால் இரத்தத்துடனான தொடர்பு, தெய்வத்தின் காயமடைந்த வீரர்களைக் குறிக்கும் என்று நம்பப்படுகிறது. நடனமாடும் சிறுவர்கள் பொதுவாக கேரளாவின் உயர் சாதியினரை (நாயர்) சேர்ந்தவர்கள். மேலும் சில அறிஞர்கள் இத்தகைய குத்தியோட்ட நடைமுறைகள் பண்டைய கேரளாவின் "போலி மனிதத் தியாகம்" நடைமுறைகளில் வேர்களைக் கொண்டிருப்பதாக ஊகித்துள்ளனர். கேரளாவில் குத்துதல், இரத்தம் தொடர்பான சடங்குகள் சர்ச்சைக்குரியவை. இந்தியாவின் குழந்தைகள் துஷ்பிரயோகம் தடுப்புச் சட்டங்களின் கீழ் இவற்றைத் தடை செய்ய வேண்டும் என்று அதிகாரிகள் கோருகின்றனர்.
# முர்பாத் சட்டமன்றத் தொகுதி

**முர்பாத் சட்டமன்றத் தொகுதி** (Murbad Assembly Constituency) மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது. மேலும் இது பிவண்டி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# முர்பாத் சட்டமன்றத் தொகுதி

## சட்டமன்ற உறுப்பினர்கள்

| 1962 | சாந்தாராம் கோலாப் | இந்திய தேசிய காங்கிரசு |
| --- | --- | --- |
| 1967 |  |  |
| 1972 |  |  |
| 1978 |  |  |
| 1980 | இந்திய தேசிய காங்கிரசு (இ) |  |
| 1985 | கோதிராம் பவார் | இந்திய தேசிய காங்கிரசு |
| 1990 |  |  |
| 1995 | திகம்பர் விசே | பாரதிய ஜனதா கட்சி |
| 1999 | கோதிராம் பவார் | தேசியவாத காங்கிரசு கட்சி |
| 2004 |  |  |
| 2009 | கிசான் கதோர் |  |
| 2014 | பாரதிய ஜனதா கட்சி |  |
| 2019 |  |  |
| 2024 | } |  |
# சாகர்புடா

**சகர்புடா** (*Sakharpuda*) என்பது மராத்தியர் சமூகத்தினர் கடைபிடிக்கும் திருமண நிச்சயதார்த்த விழாவாகும். இவ்விழா *வாங்னிச்சாய்* (vāṅaniścaya) என்றும் அழைக்கப்படுகிறது. இதன் பொருள் வாய்மொழி ஒப்பந்தம். *சாகார்* என்றால் சர்க்கரை என்றும், *பூடா* என்றால் பை அல்லது பெட்டி என்றும் பொருள்.  
சகர்புடா சடங்கு என்பது மராத்தி கலாச்சாரத்தில் திருமணத்திற்கு முந்தைய பாரம்பரிய சடங்கு ஆகும். இச்சடங்கின் போது மணமக்களின் குடும்பங்களின் சம்மதம் அல்லது புனித மஹுரத்தின் படி நடத்தப்படும் நிச்சயதார்த்த விழாவாகும். திருமணத்திற்கு முன் மணமகன் மற்றும் மணமகள் குடும்பங்களுக்கு இடையே நடக்கும் முதல் முறையான பரிமாற்ற நிகழ்வு இதுவாகும்.  
திருமணத்திற்கு முந்தைய சடங்கான சகார்புடாவில், மணமகனின் பெற்றோர் மணமகளுக்கு ஒரு பையில் சர்க்கரையைக் கொடுப்பார்கள். மணமகளின் பெற்றோர் மணமகனுக்கு ஒரு தேங்காயினையும் நாணயங்களையும் கொடுப்பார்கள். இது பெற்றோர் இருவரும் தங்கள் குழந்தைகளைத் திருமணம் செய்து வைப்பதாக உறுதிமொழி எடுத்துக்கொள்வதைக் குறிக்கிறது. மணமகனின் பெற்றோர் மணமகளுக்கு ஒரு புடவையைப் பரிசாக வழங்குவார்கள். இது மணமகனின் குடும்பம், அவளை ஏற்றுக்கொண்டதைக் குறிக்கிறது. மணப்பெண்ணின் கைகள் பச்சை வளையல்களால் அலங்கரிக்கப்படும். மேலும் சில இணைகள் மோதிரங்களையும் மாற்றிக் கொள்கிறார்கள். பாரம்பரியமாகக் குடும்பங்கள் திருமண அழைப்பிதழ்களை அச்சிட்டு அனுப்புவதற்கு, சகார் புடா முடியும் வரை காத்திருக்கிறார்கள்.
# சரபேசுவர் போய்

**சர்பேசுவர் போய்** (*Sarbeswar Bhoi*) இந்தியாவில் ஒடிசாவின் கலஹண்டியைச் சேர்ந்த ஓர் இந்திய நாட்டுப்புறப் பாடகர் ஆவார். இவர் சம்பல்புரி நாட்டுப்புற இசையில் ஆர்வம் கொண்டவர். 2014ஆம் ஆண்டு ஒடியா பிரிவில் சிறந்த திரைப்படத்திற்கான தேசிய விருதை வென்ற சம்பல்புரி திரைப்படமான *ஆதிம் விசார்* படத்திற்காக "லிக்ரி ஜக்ரி' மற்றும் "லால் ஜாரா ஜாரா" போன்ற பாடல்களைப் பாடியுள்ளார்.
# சரபேசுவர் போய்

## இளமை

சரபேசுவர் போய், கலஹாண்டி மாவட்டத்தில் உள்ள ரெக்பூர் கிராமத்தில் இந்து கவுடா (யாதவ்) குடும்பத்தில் புருசோத்தம் போய் மற்றும் பானா போய் ஆகியோருக்கு மகனாகப் பிறந்தார். இவரது தந்தை ஒரு விவசாயி. சரபேசுவர் நார்லா பஞ்சாயத்சமிதி உயர்நிலைப் பள்ளியில் கல்வி பயின்றார். பின்னர், போய் மதன்பூர் இராம்பூர் கல்லூரியில் சேர்ந்து பட்டம் பெற்றார்.  
போய் படிக்கும் போது அவரது தொழில் வாழ்க்கை தொடங்கியது. இவர் 2002ஆம் ஆண்டு மகாவித் சமசுகிருதிகா அனுசுதான் பாடல் போட்டியில் பங்கேற்று முதல் பரிசை வென்றார். 2006ஆம் ஆண்டு குரு கருணாகர் தாசிடம் ஒடிசி நடனத்தினைக் கற்கத் தொடங்கினார். நான்கு ஆண்டுகளுக்குப் பிறகு, குரு சந்தோசு குமார் தாசிடம் பயிற்சி பெற்றார்.  
போயின் முதல் வெற்றி 2006இல் வந்தது. இவர் சுபம் இசையுடன் ″″பகானுபரே ஜரனா பாணி″″ஐ பதிவு செய்தார். இது இவரை ஒரு நட்சத்திரமாக்கியது. இவர் 2014இல் தேசிய விருது பெற்ற *ஆதிம் விசார்* திரைப்படத்திற்காக "லிக்ரி ஜிக்ரி", "லால் ஜாரா ஜாரா" பாடலைப் பாடினார்.
# சரபேசுவர் போய்

## பாராட்டுகள்

சங்கீத நாடக அகாதமியின் சம்பல்புரி நாட்டுப்புற நடனம், இசைக்கான இவரது பங்களிப்பிற்காக உஸ்தாத் பிஸ்மில்லா கான் யுவ புரசுகார் விருது 2017ஐப் பெற்றார்.
| 2017 | உஸ்தாத் பிஸ்மில்லா கான் யுவ புரஸ்கார் | நாட்டுப்புற நடனம் & இசை | } |
| --- | --- | --- | --- |
# அம்பர்நாத் சட்டமன்றத் தொகுதி

**அம்பர்நாத் சட்டமன்றத் தொகுதி (Ambernath Assembly constituency)** மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது. மேலும் இது கல்யாண் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்
# அம்பர்நாத் சட்டமன்றத் தொகுதி

## சட்டமன்ற உறுப்பினர்கள்

| 1978 | ஜெகநாத் பாட்டீல் | ஜனதா கட்சி</br> |
| --- | --- | --- |
| 1980 | நகுல் பாட்டீல் | இந்திய தேசிய காங்கிரசு (இ) |
| 1985 | இந்திய தேசிய காங்கிரசு </br> |  |
| 1990 | சபீர் சேக் | சிவ சேனா</br> |
| 1995 |  |  |
| 1999 |  |  |
| 2004 | கிசான் கதோர் | தேசியவாத காங்கிரசு கட்சி </br> |
| 2009 | பாலாஜி கினிகர் | சிவ சேனா</br> |
| 2014 |  |  |
| 2019 |  |  |
| 2024 | } |  |
# தோகரி கீதம்

**தோகரி கீதம்** (*Tokari geet*) என்பது தோகாரி வாசித்துப் பாடப்படும் அசாமிய நாட்டுப்புறப் பாடல் ஆகும். முன்பு இது *தோகரி நாம்* என்று அழைக்கப்பட்டது. இதைப் பாடும் போது ஒரு தோகரி இசைக்கப்படுவதால் அவ்வாறு அழைக்கப்படுகிறது. தோகாரி என்பது ஒரு வகையான விரல்களால் இசைக்கப்படும் ஒற்றை சரம் கொண்ட கித்தார் இசைக்கருவியாகும்.  
தோகரி கீதத்தின் போது, பொதுவாக மனித வாழ்க்கையை அடிப்படையாகக் கொண்ட தத்துவப் பாடல்கள், இராமாயணம், மகாபாரதம், கடவுள்கள், தெய்வங்களின் கதைகள். மேலும், சங்கரதேவ், மாதவதேவ் கதைகளும் இங்குப் பாடப்படுகின்றன. தோகரியை *திகானத்துடன்* சேர்த்து இசைக்கலாம். ஆனால் அதை *தோகரி கீதம்* என்று அழைக்க முடியாது.
# நிம்பூதா

**நிம்பூதா** (ஆங்கிலம்: Nimbooda; மொ.பெ. எலுமிச்சை) என்பது இராசத்தானின் பாரம்பரிய நாட்டுப்புறப் பாடலாகும். இது முதன்முதலில் இராசத்தானில் உள்ள மங்கனியர் சமூகத்தைச் சேர்ந்த காசி கான் பர்னாவால் பிரபலப்படுத்தப்பட்டது.  
நிம்பூதா பாடல் இரட்டை அர்த்தக் கருத்தாக வயல்களிலிருந்து எலுமிச்சை பறிப்பதை விவரிக்கின்றது.
# நிம்பூதா

## வணிகப் பதிப்புகள்

நிம்பூதா பாடலை 1999ஆம் ஆண்டு இந்தித் திரைப்படமான *ஹம் தில் தே சுகே சனம்* . இசுமாயில் தர்பார் தழுவி எடுத்தார். பாடல் வரிகளை மெகபூப் மாற்றியமைத்தார். "நிம்பூதா" கவிதா கிருஷ்ணமூர்த்தி மற்றும் கர்சன் சகதியா ஆகியோரால் பாடஐஸ்வர்யா ராய், அஜய் தேவ்கன், சல்மான் கான் நடிக்கப் படமாக்கப்பட்டது.
# நிம்பூதா

## இசை காணொளி

*ஹம் தில் தே சுகே சனம்* படத்தில், நிம்பூதா பாடல் இராசத்தானில் நடைபெறும் திருமண விழாவின் நடைபெறும் நடனமாக படமாக்கப்பட்டது. தனது காதலி சமீர் (சல்மான் கான்) உடன் சண்டையிட்ட பிறகு, நந்தினி (ஐஸ்வர்யா ராய்) திருமணத்திற்கு விருந்தினராக வந்த வனராஜின் (அஜய் தேவ்கன்) கவனத்தை ஈர்க்கிறாள். சரோஜ் கான் நடனக் கலைஞர்களுக்கு நடன இயக்குநராகப் பணியாற்றினார்.
# நிம்பூதா

## பிற பதிப்புகள்

2017 பிலிம்பேர் விருதுகளுக்கான நிகழ்ச்சியின் போது ஆலியா பட் திரைப்பட நடனத்தினை மீண்டும் உருவாக்கினார். நீல நிற காக்ரா சோளி அணிந்து, தொலைக்காட்சி பார்வையாளர்களுக்காக படத்தின் அசல் நடன அசைவுகளுடன் அவர் ஆடினார்.  
2017ஆம் ஆண்டில், கிரேக்க எதார்த்த நிகழ்ச்சியில் *யுவர் பேசு சவுண்ட்சு பெமிலியரில்* போட்டியாளரான கோனி மெட்டாக்சா, "நிம்பூதா" பாடலைப் பாடி நடனமாடி, தனது நடிப்பால் 10ஆவது சுற்றை வென்றார்.  
இந்தப் பாடலை பிப்ரவரி 2018இல் *தி லேட் ஷோ வித் ஸ்டீபன் கோல்பர்ட்* பகடி செய்தார். அந்த கனொளியில், இந்தியாவில் ஏழை மக்கள் குறித்த டோனால்ட் டிரம்பின்<nowiki/>கருத்துக்களை நையாண்டி செய்வதற்காக, அஜய் தேவ்கனின் தலையை எண்ணிம முறையில் டொனால்ட் டிரம்ப்பாக மாற்றினர்.
# நிம்பூதா

## விருதுகள்

- சரோஜ் கானுக்கான சிறந்த நடன அமைப்பிற்கான 2000 பிலிம்பேர் விருது
- 2000ஆம் ஆண்டு கவிதா கிருஷ்ணமூர்த்தி பாடலுக்காக சிறந்த பெண் பின்னணிப் பாடலுக்காகச் ஜீ திரைப்பட விருது
# கபோக்

**கபோக்** (*Kabok*) அல்லது **காபோக்** என்பது மெய்தெய் மணிப்பூரி இன உணவுப் பொருளாகும். இது பொதுவாக அரிசிப் பொரி, வறுத்த அரிசி, வெல்லப்பாகு ஆகியவற்றால் ஆனது. இது குறைந்த விலையிலான ஆரோக்கியமான உணவாகவும், நல்ல ஊட்டச்சத்து மதிப்பு கொண்ட உணவாகவும் உள்ளது. எள், சர்க்கரை, உப்பு, இதனுடன் சேர்த்துப் பயன்படுத்தலாம். இது திருவிழா போன்ற சடங்குகளில் பயன்படுத்தப்படுகிறது. இது இந்திய மாநிலமான மணிப்பூரில், குறிப்பாக மெய்தெய் இனத்தவர்களிடையே மிகவும் பிரபலமான சிற்றுண்டியாகும். மணிப்பூரில் கபோக் உற்பத்தி செய்யும் மிகப்பெரிய கிராமம், திரோங்லாபி கிராமம் ஆகும்.  
வடகிழக்கு பிராந்தியத்தில், கபோக் முக்கியமாக அசாம், மணிப்பூரில் பிரபலமாக உள்ளது. வடகிழக்குப் பகுதியில் உள்ள மக்கள்தொகையில் (340 லட்சம்) அசாம் மற்றும் மணிப்பூரில் சுமார் 200 லட்சம் பேர் வாழ்கின்றனர். இவர்களின் சமயச் சடங்கு விழாவில் கபோக் அதிக அளவில் பயன்படுத்தப்படுகிறது. 'கபோக்' தயாரிக்கும் சில நிறுவனங்களும் உள்ளன. இவற்றின் உற்பத்தி உள்ளூர் மக்களின் தேவைக்கு போதுமானதாக இல்லை.
# கலாச்சயா கலாச்சார மையம்

**காலச்சாயா கலாச்சார மையம்** (*Kalachhaya Cultural Centre*) என்பது இந்தியாவின் புனேவில் அமைந்துள்ள ஒரு கலாச்சார மற்றும் நிகழ்த்து கலை மையமாகும் . 1965ஆம் ஆண்டு பிரபா மராத்தே அவர்களால் நிறுவப்பட்ட இது, பண்டிட் பிர்ஜு மகாராஜ் அவர்களால் ஊக்குவிக்கப்பட்ட கதக் நடனத்தின் இலக்னோ கரானாவைக் கற்பிப்பதற்காக நிறுவப்பட்டது. இந்த மையம் தர்பன் கலைக் கூடம் மற்றும் அலையன்ஸ் கிளை நிறுவனத்தின் புனே அத்தியாயத்தின் இருப்பிடமாகும். மேலும் ஜாகிர் உசைன், பாதல் சர்கார், பண்டிட் ஜஸ்ராஜ், ஜேன் கோல்ட்பர்க், ஜேமி ஹடாட் ஆகியோரின் நிகழ்ச்சிகள் இங்கு நடந்துள்ளது.
# கலாச்சயா கலாச்சார மையம்

## நிகழ்ச்சிகள்

கலாச்சாயா பல்வேறு தனிநபர்கள், நிறுவனங்களுடன் இணைந்து பணியாற்றியுள்ளார். பல நிகழ்ச்சிகளை ஏற்பாடு செய்துள்ளார்.
# கலாச்சயா கலாச்சார மையம்

## நிகழ்ச்சிகள்

### பிராந்திய அளவில்

- நாடக அகாதமி, புனே
- முற்போக்கு நாடகச் சங்கம், புனே
- மேக்ஸ் முல்லர் பவன், புனே
- அலையன்ஸ் ஃபிரான்சைஸ், புனே
- சனகம் உலக பெண்கள் வழிகாட்டிகள் & சாரணர் மையம், புனே
- அமெரிக்க இந்திய ஆய்வு நிறுவனம், புனே
- இந்திய திரைப்படம் மற்றும் தொலைக்காட்சி நிறுவனம், புனே
# கலாச்சயா கலாச்சார மையம்

## நிகழ்ச்சிகள்

### தேசிய அளவில்

- சிறீ இராம் பாரதிய கலா கேந்திரா - தில்லி
- தேசிய நாடகப் பள்ளி - தில்லி
- கதக் கேந்திரா - தில்லி
# கலாச்சயா கலாச்சார மையம்

## நிகழ்ச்சிகள்

### சர்வதேச அளவில்

- பேராசிரியர் பில் எவன்ஸ், நவீன நடனக் கலைஞர், UNM
- ஜேமி ஹடாட், தாள வாத்தியக்காரர், பாஸ்டன் இசைக் கல்லூரி
- வாரன் செண்டர்ஸ், பாரம்பரிய இசைப் பாடகர், பாஸ்டன்
- ஜேன் கோல்ட்பர்க், டாப் டான்சர், என்.ஒய்
- மார்ஜோரி மலோன், நவீன நடனக் கலைஞர், நியூ மெக்சிகோ
- இலியானா சிடாரிஸ்டி, நூரியா & ஃபெட்ரிகோ சனேசி, பாரம்பரிய நடனக் கலைஞர்கள், இத்தாலி
- நான்சி க்ரம்ப்-ஸ்ட்ரெசர்ட், டிம் ஹாஃப்மேன், சப்பான்
# கன்காரியா திருவிழா

**கன்காரியா திருவிழா** (*Kankaria Carnival*) என்பது இந்தியாவின் குசராத்தின் அகமதாபாத்தில் ஆண்டுதோறும் கொண்டாடப்படும் ஒரு விழாவாகும். திசம்பர் கடைசி வாரத்தில் தொடங்கும் இந்த திருவிழா, 2008 முதல் அகமதாபாத்தின் கலாச்சார விழாக்களில் குறிப்பிடத்தக்கப் பகுதியாக இருந்து வருகிறது. இத்திருவிழாவில் கலாச்சார நிகழ்ச்சிகள், கலை கண்காட்சிகள், பொழுதுபோக்கு சவாரிகள் மற்றும் சமூக முயற்சிகள் உள்ளிட்ட பரந்த அளவிலான பொழுதுபோக்கு நிகழ்வுகளைக் கொண்டுள்ளது.
# கன்காரியா திருவிழா

## வரலாறு

2008ஆம் ஆண்டு கங்காரியா ஏரிப் பகுதியைப் புதுப்பிப்பதற்காகத் தொடங்கப்பட்ட இந்தத் திருவிழா, பல ஆண்டுகளாகப் பல்வேறு மாற்றங்களைக் கண்டுள்ளது. 2020 கோவிட்-19 தொற்றுநோய் போன்ற சூழ்நிலைகளுக்கு ஏற்ப இந்த நிகழ்வு மெய்நிகர் முறையில் நடைபெற்றது.  
வருடாந்திர நடவடிக்கைகளில் கலைஞர்களின் நிகழ்ச்சிகள், கேளிக்கை சவாரிகள், உணவு அரங்கம் ஆகியவையும் அடங்கும். இந்த நிகழ்வு குசராத்தின் கலாச்சாரப் பாரம்பரியத்தை வலியுறுத்துகிறது. உள்ளூர் கலைஞர்கள் மற்றும் பொழுதுபோக்கு ஆர்வலர்களுக்கு ஒரு தளத்தை வழங்குகிறது.  
அகமதாபாத்தில் சுற்றுலாவை ஊக்குவிப்பதிலும் சமூக உணர்வை வளர்ப்பதிலும் இந்தத் திருவிழா முக்கியப் பங்கை வகிக்கிறது. உள்ளூர் பொருளாதாரம் மற்றும் கலாச்சார மேம்பாட்டிலும் குறிப்பிடத்தக்கப் பங்களிப்பை வழங்குகிறது. இத்திருவிழா அகமதாபாத்து நகராட்சியால் ஏற்பாடு செய்யப்படுகிறது.
# அகிரா (2016 இந்தித் திரைப்படம்)

**வசனம்:**
கரண் சிங்க ரத்தோர்|screenplay=சாந்த குமார்
ஏ. ஆர். முருகதாஸ்|starring=|இசை=**பின்னணி இசை:**
ஜான் இசுடூவர்ட் எதுரி
**பாடல்கள்:**
விசால் சேகர்|cinematography=ஆர். டி. ராஜசேகர்|editing=ஏ. ஸ்ரீகர் பிரசாத்|studio=ஃபாக்ஸ் ஸ்டார் ஸ்டுடியோஸ்
ஏ. ஆர். முருகதாஸ் தயாரிப்ப நிறுவனம்|distributor=ஃபாக்ஸ் ஸ்டார் ஸ்டுடியோஸ்|released=|runtime=136 நிமிடங்கள்|country=இந்தியா|language=இந்தி|budget=3.6&nbsp;கோடி|gross= 15.06&nbsp;கோடி  
இத்திரைப்படத்தின் முதன்மை படப்பிடிப்பு மார்ச் 2015 இல் தொடங்கப்பட்டது. இத்திரைப்படம் செப்டம்பர் 2,2016 அன்று உலகளவில் வெளியிடப்பட்டது. விஷால்-சேகர் இசையமைத்த இத்திரைப்படத்தின் ஒலிப்பதிவு 16 ஆகஸ்ட் 2016 அன்று வெளியிடப்பட்டது. இத்திரைப்படம் விமர்சகர்களிடமிருந்து கலவையான விமர்சனங்களைப் பெற்றது. நடிகர்களின் நடிப்பிற்காக பாராட்டப்பட்ட இத்திரைப்படம் எழுத்துக்காக விமர்சிக்கப்பட்டது.  
அகிரா - தி கேம் என்ற டை-இன் ஆக்சன் திறன்பேசி காணொலி விளையாட்டொன்றும் படத்துடன் வெளியிடப்பட்டது. இந்த காணொலி விளையாட்டினை விரூவி உருவாக்கினார்.
# அகிரா (2016 இந்தித் திரைப்படம்)

## வரவேற்பு

### விமர்சன ரீதியான வரவேற்பு

விமர்சனம் திரட்டும் வலைத்தளமான ராட்டன் டொமாடோஸில், 9 விமர்சனங்களின் அடிப்படையில் 33% ஒப்புதல் மதிப்பீட்டைக் கொண்டுள்ளது, சராசரி மதிப்பீடு 5.60/10.  
அனுபமா சோப்ரா படத்திற்கு 2.5/5 என்ற மதிப்பீட்டை வழங்கி சின்ஹா, காஷ்யப் மற்றும் ஷர்மாவின் நடிப்பைப் பாராட்டினார், ஆனால் இரண்டாம் பாதியை விமர்சித்தார்.  
அன்னா மே. மே. வெட்டிக்காடு, நடிகர்களின் நடிப்பைப் பாராட்டியுள்ள அதே நேரத்தில், கதாபாத்திரங்களின் வளர்ச்சியை விமர்சித்தார். சின்ஹாவின் கதாபாத்திரத்தைப் பொறுத்தவரை, "முழு கதையிலும் மிகவும் மோசமாக சித்தரிக்கப்பட்ட கதாபாத்திரம் அகிரா... எந்த ஆணையும் போலவே திறமையாகவும் வலுவாகவும் போராடக்கூடிய ஒரு பெண். அவ்வளவுதான். அவரது மனதின் செயல்பாடுகள், அவரது உந்துதல்கள் மற்றும் அவரது உணர்வுகள் மர்மமாகவே இருக்கின்றன". என்று எழுதியுள்ளார். இருப்பினும், காஷ்யப் ரானே என்ற பாத்திரப்படைப்பில் வெளிப்பட்டதைப் பாராட்டியுள்ளார். இது "சிறப்பாக எழுதப்பட்ட பாத்திரம்" என்று அழைத்தார்.
# அகிரா (2016 இந்தித் திரைப்படம்)

## வரவேற்பு

### வசூல் ரீதியான வரவேற்பு

#### இந்தியா

இத்திரைப்படம் இந்தியாவில் முதல் நாளில் ₹56 மில்லியன் (650,000 அமெரிக்க டாலர்கள்) வசூலித்தது. அதன் முதல் வார இறுதியில், *அகிரா* ₹170 மில்லியன் (2.0 மில்லியன் அமெரிக்க டாலர்கள்) வசூலித்தது. அதன் முதல் வார வசூல் உள்நாட்டில் சுமார் ₹223 மில்லியன் (2.6 மில்லியன் அமெரிக்க டாலர்கள்) ஆக இருந்தது.
# அகிரா (2016 இந்தித் திரைப்படம்)

## வரவேற்பு

### வசூல் ரீதியான வரவேற்பு

#### வெளிநாடுகளில்

*அகிரா* வட அமெரிக்கா (அமெரிக்கா மற்றும் கனடா) ₹14.2 மில்லியன் (160,000 அமெரிக்க டாலர்), ஐக்கிய அரபு அமீரகத்திலிருந்து ₹28.2 மில்லியன் (330,000 அமெரிக்க டாலர்), இங்கிலாந்திலிருந்து ₹ 6.1 மில்லியன் (70,000 அமெரிக்க டாலர்கள்) வசூலித்தது. மேலும், பாகிஸ்தானில் இருந்து ₹7.8 மில்லியன் (US $90,000) வசூலித்தது.
# பாரதி ரே

**பாரதி ரே** (*Bharati Ray*) இந்தியாவைச் சேர்ந்த ஓர் அரசியல்வாதியாவார். 1934 ஆம் ஆண்டு சூலை மாதம் 26 ஆம் தேதியன்று இவர் பிறந்தார். மேற்கு வங்காள மாநிலத்திலிருந்து இந்திய நாடாளுமன்றத்தின் மேல் சபையான மாநிலங்கள் அவைக்கு இந்தியப் பொதுவுடமைக் கட்சியின் உறுப்பினராகத் தேர்ந்தெடுக்கப்பட்டார்.
# கவி தாத்

**தாதுதன் பிரதாப்தன் காதவி** (*Dadudan Pratapdan Gadhvi*) (11 செப்டம்பர் 1940 - 26 ஏப்ரல் 2021) இந்தியாவின் குசராத்தி மொழிக் கவிஞர் மற்றும் நாட்டுப்புற இசைப்பாடகர் ஆவார். *கவி தாது* என்றும் அழைக்கப்படுகிறார். 2021ஆம் ஆண்டு இந்தியாவின் உயரிய விருதுகளில் ஒன்றான பத்ம சிறீ விருது இவருக்கு வழங்கப்பட்டது.
# கவி தாத்

## வாழ்க்கைச் சுருக்கம்

***காத்வி*** 1940ஆம் ஆண்டில் குஜராத்தின் வீரவல் தாலுகாவைச் சேர்ந்த ஐஸ்வர்ய நகரில் பிறந்தார். இவருடைய தந்தை ப்ராப்தன் காத்வி ஆவார். அவர் கவிஞராகவும் ஜன்னாக் நவாபின் ஆலோசகராகவும் இருந்தவர். அதனால் அவருக்கு சப்பர் மற்றும் ஐஸ்வர்ய நகர் நவாபால் வழங்கப்பட்டிருந்தது. காத்வியின் அம்மாவின் பெயர் கர்னிபா காத்வி என்பதாகும்.
காத்வி நான்காம் வகுப்புவரை படித்துள்ளார். காத்வி 15 குஜராத்தி திரைப்பாடல்களை எழுதியுள்ளார்.
இவருடைய முழுமையான படைப்புகள் *தேர்வா (2015)* மற்றும் *லச்சனயன்(2015)* என்னும் பெயரில் வெளியிடப்பட்டன. அவரது மறைவுக்கு இந்திய பிரதமர் நரேந்திர மோதி இரங்கல் தெரிவித்துள்ளார்.
# கவி தாத்

## அங்கீகாரம்

காத்விக்கு குஜராத்தின் உயரிய விருதான ஜவேர்சந்த் மேக்னி விருது வழங்கப்பட்டது.
2004ஆம் ஆண்டு கவி கக் விருதினையும் பெற்றுள்ளார்.
# முதுகலை உளவியல்

**முதுகலை உளவியல்** (Master of Psychology சுருக்கமாக **Psy.M.** அல்லது **M.Psych.** என்று அழைக்கப்படுகிறது) என்பது உளவியல் துறையில் உள்ள முதுகலைப் பட்டம் ஆகும்.
# முதுகலை உளவியல்

## ஆத்திரேலியா

ஆத்திரேலியாவில், இந்தப் பட்டம் பரவலாக *MPsych (மருத்துவ)* அல்லது *MPsych (ஆலோசனை)* போன்ற ஒரு சிறப்புப் பிரிவோடு தொடர்புடையது.
# முதுகலை உளவியல்

## இந்தியா

இந்தியாவில் உளவியலில் பல வகையான முதுகலைப் படிப்புகள் உள்ளன. அவை, உளவியல், பயன்பாட்டு உளவியல், மருத்துவ உளவியல், ஆலோசனை உளவியல், தொழில்துறை உளவியல் என இருக்கலாம். இவை உள்ளடக்கத்தினால் வேறுபடுகின்றன. பல்வேறு வகையிலான துறைகளில் பணியாற்றும் வகையில் கல்வித் திட்டங்கள் அமைக்கப்பட்டுள்ளன. உளவியலில் இளங்கலைப் பட்டம் பெறாமல் முதுகலைப் பட்டங்களை வழங்கும் அரசு மற்றும் தனியார் பல்கலைக்கழகங்கள் மிகக் குறைவாக உள்ளது. இந்தியாவில், மருத்துவ உளவியலில் எம்.பில். பட்டம் பெற்றிருந்தாலோ அல்லது மருத்துவ உளவியலில் தொழில்முறை பட்டயம் மற்றும் PsyD பட்டம் பெற்ற ஒருவர் மட்டுமே மருத்துவ உளவியலாளராகப் பயிற்சியாளராக சட்டப்பூர்வமாக அங்கீகரிக்கப்படுகிறார்
# சந்தர் சிங் ரஹி

***சந்தர் சிங் ராகி*** (28 மார்ச்சு 1942- 10 ஜனவரி 2016) இந்தியாவின் முன்னோடி நாட்டுப்புறப் பாடகர், இசையமைப்பாளர், கவிஞர், கதைசொல்லி மற்றும் உத்தரகண்ட்டின் கலாச்சாரப் பாதுகாவலர் ஆவார்.  
இசை மற்றும் உத்தரகண்ட்டின் கலாச்சாரத்திற்கான இவரது ஈடுபாட்டையும் பங்களிப்பையும் அங்கீகரிக்கும் விதத்தில் உத்தரகண்ட் கலாச்சாரத்தின் பீஷ்மப் பிதாமகர் என்று அழைக்கப்படுகிறார்.
# சந்தர் சிங் ரஹி

## ஆரம்ப கால வாழ்க்கை

ரஹி சந்தர் சிங் நேகி மற்றும் சுந்தரா தேவி ஆகியோருக்கு மகனாக கிவாலி என்னும் கிராமத்தில் பிறந்தார். இவர் உத்தரகண்டின் பௌரி மாவட்டத்தில் காடியல் குடும்பத்தில் பிறந்தார்.  
ரஹி *பஹாரி* இசையின் அடிப்படைகளைக் கற்றுக்கொண்டதோடு பழமையான இசைப்பாடல்களையும், இசைக்கருவிகள் வாசிப்பையும், இமாலயப் பகுதியின் முற்கால வாழ்க்கை முறையோடு தொடர்புடைய கலாச்சாரச் சடங்குகளையும் கற்றுக்கொண்டார். சிறுவனாக இருந்தபோது தன் தந்தையுடன் சேர்ந்து தாக்குலி, தம்ரு, ஹீருகி போன்ற பழமையான இசைக்கருவிகளை வாசிப்பதை வழக்கமாகக் கொண்டிருந்தார். ரஹி கேசவ் அனுராகி மற்றும் பச்சன் சிங் ஆகியோரிடம்
இந்திய கருநாடக இசையையும் கற்றுக்கொண்டார். 1972ஆம் ஆண்டில் அகில இந்திய வானொலி க்காக பாடத் தொடங்கினார்.  
ராகி 2500க்கும் மேற்பட்ட உத்தரகாண்டின் பழமையான பாடல்களைத் தொகுத்துள்ளார். **மத்திய இமாலயத்தின் பழமையான பாடல்கள், இசைக்கருவிகள், நடனங்கள் குறித்த முழுமையான ஆய்வு** என்னும் அவரது நூல் உத்ராஞ்சல் சாஹித்ய, சமஸ்கிருத ஏவம் கலா பரிஷத் அமைப்பால் பதிப்பிக்கப்பட இருந்தது. அவர் உத்தரகண்ட்டின்நாட்டுப்புற இசைக்கருவிகளின் ஆர்வமுள்ள சேகரிப்பாளராகவும் இருந்தார்.
# சந்தர் சிங் ரஹி

## குடும்ப வாழ்க்கை

ரஹி தில்லியில் தனது ஆரம்ப நாட்களில் தனது புல்லாங்குழலை விற்றார், 1957 இல் அவர் தனது சொந்த பூர்வீகமான கர்வாலில் இருந்து குடிபெயர்ந்தார். நிலையான வாழ்வாதாரத்திற்கான அவரது தேடல் இறுதியாக தொலைத்தொடர்பு துறையில் அரசாங்க வேலை கிடைத்ததும் வெற்றிகரமாக முடிந்தது. தில்லி ஷகர்பூர் பகுதியில் 40 ஆண்டுகளாக வாடகை வீட்டில் வசித்து வந்தார் ரஹி. ரஹி ஒரு வீட்டில் முதலீடு செய்வதை விட உத்தரகாண்டில் நாட்டுப்புற இசையை பதிவு செய்வதில் தான் வைத்திருந்த சிறிய நிதியை முதலீடு செய்யத் தேர்ந்தெடுத்தார். இந்தத் தகவல்கள் அவரது குடும்பத்தினரால் பதிவு செய்யப்பட்டுள்ளன.
# சந்தர் சிங் ரஹி

## இறப்பு

ரஹி ஜனவரி 10, 2016ஆம் ஆண்டில் தனது 73ஆம் வயதில் மரணமடைந்தார். அதற்கு முன்பு வரை அவர் தனது மனைவி சுதா நேகி, மற்றும் நான்கு மகன்களான விவேந்திர நேகி, மகேந்திர நேகி, சதிஷ் நேகி, ராகேஷ் நேகி மகள் நிதி தாக்கூர் ஆகியோருடன் வசித்து வந்தார்.
# சந்தர் சிங் ரஹி

## அங்கீகாரம் மற்றும் விருதுகள்

- மோகன் உப்ரேதி லோக் சமஸ்கிருதி கலா சம்மான்
- டாக்டர். சிவானந்த் நௌடியல் ஸ்மிருதி விருது
- 'கர் பாரதி'', கர்வால் சபா சம்மன் பத்ரா (1995) (1995)
- மோனல் சன்ஸ்தா, லக்னோ சம்மன் பத்ரா
# கம்போங் குவாந்தான் மின்மினி பூச்சி பூங்கா

**கம்போங் குவாந்தான் மின்மினி பூச்சி பூங்கா** (மலாய் *Kelip-Kelip Kg. Kuantan*; ஆங்கிலம்: *Kampung Kuantan Fireflies Park*) என்பது மலேசியா, சிலாங்கூர் மாநிலத்தின் வடமேற்குப் பகுதியில் அமைந்து உள்ள ஒரு மின்மினி பூச்சி பூங்கா ஆகும். இந்தப் பூங்கா கோலாலம்பூரில் இருந்து 56 கி.மீ.; மற்றும் கோலா சிலாங்கூர் நகரில் இருந்து 7 கி.மீ. தொலைவிலும்; கம்போங் குவாந்தான் கிராமப் பகுதியில் உள்ளது.  
கம்போங் குவாந்தான், நெல்வயல்களும் சதுப்புநிலக் காடுகளும் நிறைந்த ஒரு சின்னக் கிராமம் ஆகும். இந்த கம்போங் குவாந்தான் மின்மினி வனப் பூங்கா தான் உலகிலேயே பெரிய வன பூங்காக்களில் ஒன்றாகவும்; பல கோடி மின்மினிப் பூச்சிகள் குடியேறிய மிகப் பெரிய மின்மினிக் குடியேற்றச் சதுப்புக் காடு எனவும் அறியப்படுகிறது.
# கம்போங் குவாந்தான் மின்மினி பூச்சி பூங்கா

## பொது

உலகில் இரண்டே இரண்டு இடங்களில் மட்டுமே இத்தகைய மிகப் பெரிய மின்மினிகளின் குடியேற்றப் பகுதிகள் உள்ளன. இன்னோர் இடம் ஐக்கிய அமெரிக்கா, கலிபோர்னியா, சான் ஜசிந்தோ *(San Jacinto)* மலை அடிவாரத்தில் உள்ளது. கம்போங் குவாந்தான் சதுப்புநிலக் காடுகளின் மின்மினிகளைப் பார்க்க மலேசியாவில் இருந்தும், உலகின் பல பகுதிகளில் இருந்தும் சுற்றுலாப் பயணிகள் வருகிறார்கள்.  
மின்மினி வனப் பூங்காவைச் சுற்றிப் பார்க்க படகு வசதிகள் உள்ளன. மாலை நேரத்தில் படகுப் பயணங்கள் தொடங்குகின்றன. இரவு 10.30-க்கு மேல் பயணங்கள் இல்லை. சிலாங்கூர் ஆற்றின் இரு மருங்கிலும் மின்மினிப் பூச்சிகள் ஒளிர்கின்றன. அத்துடன் இங்குள்ள பல்வகைப் பூஞ்சைகள், பாக்டீரியாக்கள், பூச்சிகள், சில வகை மீன்கள் போன்றவை இயற்கையாகவே ஒளிரும் தன்மை கொண்டவை.
# கம்போங் குவாந்தான் மின்மினி பூச்சி பூங்கா

## சிறப்புகள்

பொழுது சாயும் நேரத்தில் கம்போங் குவாந்தான் மின்மினிப் பூச்சிகள் சதுப்பு நிலக்காடுகளில் ஒன்று கூடி, மரப் பட்டைகளின் சாறுகளை உறிஞ்சுகின்றன. தங்களின் துணையை ஈர்ப்பதற்காக ஒளிர்கின்றன. ஆண் பெண் இரு இனங்களும் ஒளிரும் என்றாலும் ஆண் பூச்சிகளே அதிகமாக ஒளியை வெளியாக்குகின்றன.  
ஆண் பூச்சி 5.8 விநாடிகளுக்கு ஒருமுறை ஒளியால் பெண் பூச்சிகளுக்கு சைகை அனுப்புகிறது. ஆண்பூச்சியின் சைகைக்கு 2.1 விநாடிகளுக்கு பின் பெண் பூச்சி பதில் சைகை செய்கிறது. மின்மினிப் பூச்சிகளுக்குப் பிடித்தமான உணவு சிறுசிறு நத்தைகள்; மண்புழுக்கள் ஆகும்.
# கம்போங் குவாந்தான் மின்மினி பூச்சி பூங்கா

## வரலாறு

1970-ஆம் ஆண்டுகளின் தொடக்கத்தில் ஒரு உள்ளூர் தொழிலதிபர் அந்த மின்மினிப் பூச்சிகளின் சாகசங்களைப் பத்திரிக்கைகளில் எழுதினார். சில ஆண்டுளுக்கு முன்னர் இந்த வனப்பூங்காவின் பொறுப்பு கோலா சிலாங்கூர் மாவட்ட நகராட்சியிடம் ஒப்படைக்கப்பட்டது. அதன் பின்னர் 27 சிறிய படகுகள் வாங்கப் பட்டன. அதன் பின்னர் மின்மினி வனப்பூங்கா சுற்றுலா விரிவு அடைந்து உள்ளது.  
சுற்றுப் பயணிகளுக்கான படகுகள் முற்றிலும் மின்கலத்தில் இயங்குகின்றன. மின்மினிப் பூச்சிகளின் சரணாலயத்தின் சுற்றுச் சூழலுக்கு மாசு ஏற்படாத வகையில் முன் ஏற்பாடுகள் செய்யப்பட்டு உள்ளன.
# கம்போங் குவாந்தான் மின்மினி பூச்சி பூங்கா

## காட்சியகம்

**கம்போங் குவாந்தான் மின்மினிப் பூச்சி பூங்கா காட்சிப் படங்கள்:**
# விரிவுரை அரங்கம்

உள்ள பருச் கல்லூரியில் ஒரு விரிவுரை அரங்கம்.]]
உள்ள ஒரு விரிவுரை அரங்கம்]]
**விரிவுரை அரங்கம்** (lecture hall) என்பது பொதுவாக ஒரு கல்லூரி அல்லது பல்கலைக்கழகத்தில் பயிற்றுவிப்பதற்காகப் பயன்படுத்தப்படும் ஒரு பெரிய அறையாகும். பொதுவாக ஒன்று முதல் ஐம்பது பேர் வரை அமரும் பாரம்பரிய வகுப்பறைகளைப் போலன்றி, நூற்றுக்கு மேற்பட்டவர்கள் அமரும் வசதி கொண்டதாக இருக்கும். விரிவுரை அரங்குகள் எப்போதும் ஒரு சாய்வான தளத்தைக் கொண்டிருக்கும், இதனால் பின்புறத்தில் உள்ளவர்கள் முன்பக்கத்தில் உள்ளவர்களை விட உயரமாக அமர்ந்திருப்பார்கள் (அதாவது அடுக்கு இருக்கைகள்), இதனால் அவர்கள் விரிவுரையாளரை சரியாகப் பார்க்க முடியும்.  
விரிவுரை அரங்குகள் மற்ற வகையான கற்றல் இடங்களிலிருந்து, குறிப்பாகக் கருத்தரங்கு அறைகளிலிருந்து வேறுபடுகின்றன. கருத்தரங்குகள் பல்வேறு துறை தொடர்பான கூட்டங்கள் நடத்துவதை அனுமதிக்கின்றன. விரிவுரை அரங்குகளில் பரிசோதனை, குழுப்பணி ஆகிய முறைகள் நடைபெருவதற்கு வாய்ப்பளிப்பதில்லை. இது, அதிக எண்ணிக்கையிலான பங்களிப்பாளர்களுக்கு கல்வி வழங்குவதையோ ஒலி-ஒளி சார்ந்த கற்றலினை வழங்குவதற்கு உகந்ததாகும். நவீன அரங்குகள் பரவலாக ஒலி-ஒளிக் கற்றல் உபகரணங்களான ஒலிவாங்கி, ஒலிபெருக்கி, படம் காட்டும் கருவி ஆகியவற்றைப் பயன்படுத்துகின்றன. விரிவுரை அரங்குகளின் ஒலியியல் பண்புகள் ஏராளமான சர்வதேச ஆய்வுகளுக்கு உட்பட்டுள்ளன.
# பிரக்யா நக்ரா

**பிரக்யா நக்ரா** (Pragya Nagra) (பிறப்பு 14 டிசம்பர் 1998) ஓர் இந்திய நடிகையாவார். இவர் தமிழ் மற்றும் மலையாள மொழித் திரைப்படங்களில் நடித்துள்ளார். அவர் தமிழ் திரைப்படமான *வரலாறு முக்கியம்* என்ற திரைப்படத்தில் மூலம் தமிழ் திரையுலகில் அறிமுகமானார்.
# பிரக்யா நக்ரா

## தனிப்பட்ட வாழ்க்கை

பிரக்யா நக்ரா அரியானாவின் அம்பாலாவில் ஒரு பஞ்சாபி குடும்பத்தில் பிறந்தார். விளம்பரத்துறையில் தனது வாழ்க்கையைத் தொடங்குவதற்கு முன்பு, அவர் தனது பள்ளி மற்றும் கல்லூரிப் படிப்பை டெல்லியில் முடித்தார். நாக்ரா தனது படிப்பின் போது தேசிய மாணவர் படையில் (NCC) உறுப்பினராகவும் இருந்தார், மேலும் ஆயுதப் படைகளில் சேர விரும்பினார். இருப்பினும், இறுதியில் அவர் திரைப்படத் துறையில் தனது தொழிலைத் தொடர முடிவு செய்து சென்னைக்குச் சென்றார்.
# பிரக்யா நக்ரா

## தொழில்

2022 இல் வெளியான *வரலாறு முக்கியம் என்ற* தமிழ்த் திரைப்படத்தில் ஜீவாவுக்கு ஜோடியாக பிரக்யா நாக்ரா மலையாளப் பெண்ணாக நடித்தார். இத்திரைப்படம் விமர்சகர்கள் மற்றும் பார்வையாளர்களிடமிருந்து எதிர்மறையான விமர்சனங்களைப் பெற்றாலும்,நாக்ராவின் நடிப்புத் திறமையை திரைத்துறையினரின் கவனத்தை ஈர்த்தது. இப்போது அவர் தெலுங்கு மற்றும் இந்தி திரைத்துறையிலும் நடித்து வருகிறார். இவர் மலையாளத்தில் *நடிகைகளில் சுந்தரி யமுனா* என்ற திரைப்படத்தில் தோன்றினார். இதில் இவர் கன்னட பெண்ணாக நடித்தார். நாக்ரா, திரைப்படத்துறைக்கு வருவதற்கு முன்பு விளம்பரத் துறையில் பணிபுரிந்தார், மற்றும் விளம்பரங்களில் தோன்றினார். இவர் சென்னைக்கு அடிக்கடி வருகை தந்தபோது நடிப்பு மீதான அவரது ஆர்வம் வளர்ந்தது, இறுதியில் அவர் திரைப்படத்துறைக்கு செல்ல முடிவு செய்தார்.
# பிரக்யா நக்ரா

## திரைப்படங்கள்

| 2022 | *வரலாறு முக்கியம்* | ஜமுனா | தமிழ் |
| --- | --- | --- | --- |
| 2023 | *என்4* | சுவாதி | தமிழ் |
| *நதிகளில் சுந்தரி யமுனா* | யமுனா | மலையாளம் |  |
| 2024 | *லக்கம்* | மானசா | தெலுங்கு |
| 2025 | *பேபி அண்ட் பேபி* | ப்ரியா | தமிழ் |
# இலங்கையில் பெண்கள்

**இலங்கையில் பெண்கள்** (*Women in Sri Lanka*) 2012 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, இலங்கையின் மக்கள் தொகையில் 52.09% இருந்தனர். பல பகுதிகளில், இலங்கைப் பெண்கள் நாட்டின் வளர்ச்சிக்கு பெரிதும் பங்களித்துள்ளனர். வரலாற்று ரீதியாக, இலங்கைப் பண்பாட்டில் ஆண்பால் சார்பு ஆதிக்கம் செலுத்தி வருகிறது. இருப்பினும் 1931 ஆம் ஆண்டு முதல் பெண்கள் தேர்தல்களில் வாக்களிக்க அனுமதிக்கப்பட்டுள்ளனர். அதிக பாலின சமத்துவத்தை அடைவதில் இலங்கை மிகப்பெரிய வெற்றியைப் பெற்றிருந்தாலும், ஆண்களுடன் ஒப்பிடும்போது பெண்கள் இன்னும் குறைந்த தரநிலையையே அனுபவிக்கின்றனர்.  
2017 ஆம் ஆண்டில், நியூ வேர்ல்டு வெல்த் ஆராய்ச்சி குழு மேற்கொண்ட ஓர் ஆய்வில் பெண்கள் பாதுகாப்பாக இருப்பதற்கான உலக நாடுகளின் தரவரிசைப் பட்டியலில் இலங்கை 11 ஆவது நாடாக தரவரிசைப்படுத்தப்பட்டது.
# இலங்கையில் பெண்கள்

## வரலாறு

| 1960 | 5.18 | 4.69 | 9.87 |  |
| --- | --- | --- | --- | --- |
| 1970 | 6.44 | 6.05 | 12.49 |  |
| 1980 | 7.68 | 7.36 | 15.04 |  |
| 1990 | 8.76 | 8.57 | 17.33 |  |
| 2000 | 9.38 | 9.40 | 18.78 |  |
| 2010 | 9.87 | 10.39 | 20.26 |  |
| 2020 | 10.50 | 11.42 | 21.92 | } |  
இரண்டாயிரம் ஆண்டுகளுக்கு முன்பு, அரச மற்றும் உயர் பதவியில் இருந்த சிங்களப் பெண்கள், ஆண்களுடன் சமத்துவம் பெறுவதற்கு ஒப்பான சில தனிப்பட்ட சுதந்திரங்களையும் சமூக வாய்ப்புகளையும் அனுபவித்தனர். சிங்களப் பெண்கள் பல பொது நிகழ்ச்சிகளில் ஆண்களுடன் இணைந்து பங்கேற்றனர். பெண்களாகவும், தாய்மார்களாகவும் சுதந்திரமான தரத்தை அனுபவித்தனர். மேலும் தனிப்பட்ட மற்றும் பொது வாழ்வில் ஓர் அடையாளத்தையும், ஒருவரின் வாழ்க்கை முறையைத் தேர்ந்தெடுக்கும் சுதந்திரத்தையும் பெற்றனர். புத்த மதம் நிறுவப்பட்ட பிறகு, அவர்கள் பொது வாழ்க்கையைத் துறந்து, துறவறம் பெறவும் மற்றொரு முற்போக்கான நடவடிக்கையை மேற்கொண்டனர். கி.மு. 300 ஆம் ஆண்டு முதல் சமூக, கலாச்சார மற்றும் அரசியல் ரீதியாக அவர்கள் மேற்கொண்ட பயனுள்ள முன்னேற்றங்களுக்கு முதன்மையாக பௌத்த கோட்பாடுகள் மற்றும் பௌத்த நெறிமுறைகள் காரணமாக இருந்திருக்கலாம். பெரும் மனிதநேயத்தின் பயனாளிகளாகப் பெண்கள் பெருமளவில் அப்போது இருந்தனர். கடந்த காலத்தில் ஆறு ராணிகள் இத்தீவை ஆண்டதாக வரலாற்றுச் சான்றுகள் தெரிவிக்கின்றன. பிரபலமற்ற ராணி அனுலா (கிமு 47 – கிமு 42) முதல் கண்டியில் இருந்து நாட்டை ஆண்ட டான் கத்தரினா (குசுமாசனா தேவி) (1581) வரை. பராக்கிரமபாகு மன்னரின் (1153–1186) மனைவியான ராணி லீலாவதி (1197–1212), இலங்கைத் தீவின் நான்காவது ராணி ஆவார். அவர் இலங்கையின் இரண்டாவது இராச்சியமான பொலன்னருவாவிலிருந்து நாட்டை ஆண்டார்.  
இலங்கைச் சமூகத்தில் பெண்களின் பங்கு என்பது பல நூற்றாண்டுகளாக விவாதிக்கப்பட்டு போராடப்பட்ட ஒரு தலைப்பாகும். உதாரணமாக, பிரித்தானிய காலனித்துவ காலத்தில், தேசியவாத, காலனித்துவ எதிர்ப்பு கிளர்ச்சியின் ஒரு குறிப்பிடத்தக்க பகுதி, வீட்டிற்குள்ளும் வெளியேயும் இலங்கைப் பெண்களின் பங்கு மற்றும் தரத்தை மையமாகக் கொண்டிருந்தது. காலனித்துவ ஆட்சிக்குப் பிந்தைய மாற்ற ஆண்டுகளில், இலங்கை கொள்கை வகுப்பாளர்கள் இலவச சுகாதாரம் மற்றும் கல்வி சேவைகள் மற்றும் மானிய விலையில் உணவு ஆகியவற்றை உள்ளடக்கிய ஒரு சமூகக் கொள்கை தொகுப்பை அறிமுகப்படுத்தினர். இந்த அறிமுகம் பெண்களின் வாழ்க்கைத் தரத்தை வியத்தகு முறையில் மேம்படுத்தியது. தெற்காசிய நாடுகளுடன் ஒப்பிடும்போது, இலங்கைப் பெண்கள் மிகவும் நலமாக உள்ளனர். இவர்களின் அதிகபட்ச ஆயுட்காலம் 80 ஆண்டுகள் ஆகும். கிட்டத்தட்ட உலகளாவிய கல்வியறிவு மற்றும் பொருளாதார வாய்ப்புகளுக்கான அணுகலையும் அனுபவிக்கின்றனர். இவை துணைக்கண்டத்தின் மற்ற பகுதிகளில் கிட்டத்தட்ட ஒப்பிடமுடியாத நிலையாகும்.
# இலங்கையில் பெண்கள்

## பொருளாதார வளர்ச்சி

கடந்த மூன்று பத்தாண்டுகளில் தெற்காசியாவில் நிபுணத்துவம் வாய்ந்த விவசாயமும் பெண்ணியம் சார்ந்த தொழிலாளர் சக்திகளும் கணிசமாக விரிவடைந்துள்ளன. இலங்கையில் பெண்களை விட ஆண்களுக்கு இரண்டு மடங்கு அதிக வாய்ப்புகள் உள்ளன. (30-35%) நேபாளம், சீனா மற்றும் வங்காளதேசம் போன்ற பிராந்திய அண்டை நாடுகளை விட இலங்கையின் பெண் தொழிலாளர் பங்கேற்பு குறைவாக உள்ளது. உண்மையில், உலகில் தொழிலாளர் பங்கேற்பில் இலங்கை 20 ஆவது பெரிய பாலின இடைவெளியைக் கொண்டுள்ளது. ஆய்வின்படி, பெண் தொழிலாளர் பங்கேற்பு மற்றும் பெண்களின் ஊதியத்தின் எண்ணிக்கையை அதிகரிப்பதன் மூலமும் இத்துடன் அதிக உற்பத்தித் துறைகளில் பெண்களைச் சேர்ப்பதன் மூலமும் 2025 ஆம் ஆண்டளவில் இலங்கை தனது ஆண்டு மொத்த உள்நாட்டு உற்பத்தியில் 14% சேர்க்க முடியும். இந்தியாவுக்குப் பிறகு, இது ஆசிய-பசிபிக் பிராந்தியத்தில் எதிர்பார்க்கப்படும் மிகப்பெரிய ஒப்பீட்டு ஆதாயமாகும். முதலீட்டுச் சந்தைகள் மற்றும் பலதரப்புக் கடன்களுக்கான அணுகல், அரசாங்கச் செலவினங்கள் குறையும் என்று எதிர்பார்க்கப்படும் இறையாண்மைக் கடனைத் திருப்பிச் செலுத்தாத சூழலில், இந்த அளவிலான பொருளாதார ஆதாயங்களை புறக்கணிக்க முடியாது. 2017 ஆம் ஆண்டில், 15 வயது மற்றும் அதற்கு மேற்பட்ட 8.5 மில்லியன் பெண்களில், 3.1 மில்லியன் பெண்கள் மட்டுமே தொழிலாளர் படையில் இருந்தனர், அதே நேரத்தில் 2.9 மில்லியன் பேர் மட்டுமே பணிபுரிந்தனர். இதில், 1.5 மில்லியன் பெண்கள் முறைசாரா துறையில் பணிபுரிகின்றனர்.
# இலங்கையில் பெண்கள்

## பெண்கள் இயக்கம்

1904 ஆம் ஆண்டு இலங்கை பெண்கள் சங்கத்தின் கீழ் இலங்கையில் பெண்கள் இயக்கம் ஏற்பாடு செய்யப்பட்டது, 1925 ஆம் ஆண்டு முதல், மல்லிகா குலங்கன சமித்திய மற்றும் பின்னர் பெண்கள் உரிமைச் சங்கம் வெற்றிகரமாக பெண்கள் வாக்குரிமையை அறிமுகப்படுத்துவதற்காக பிரச்சாரம் செய்தது. இந்த இலக்கு 1931 இல் அடையப்பட்டது.
# இலங்கையில் பெண்கள்

## வல்லுறவும் பாலியல் வன்முறையும்

### குடும்ப வன்முறை

இலங்கையில் ஐந்து பெண்களில் இருவர் தங்கள் வாழ்நாளில் ஒரு முறையாவது குடும்ப வன்முறையை எதிர்கொண்டுள்ளனர் என்று அரசாங்க கணக்கெடுப்பு கண்டறிந்துள்ளது. ஓர் இணையால் நிகழ்த்தப்படும் உளவியல் வன்முறை, உணர்ச்சி ரீதியான வசை அல்லது பெண்களின் நடத்தையை கட்டுப்படுத்துதல் ஆகியவை 27.9% ஆக பதிவு செய்யப்பட்டுள்ளன. இது கடந்த பத்தாண்டுகளில் அனைத்து வகையான வன்முறைகளிலும் மிக அதிகமாக இருந்தது. இணையர் குடிபோதையில் இருந்தபோது ஏற்படும் உடல்ரீதியான வன்முறைகள் பெரும்பாலும் தோட்டப் பகுதியிலும், அதைத் தொடர்ந்து முறையே கிராமப்புற மற்றும் நகர்ப்புறங்களிலும் நிலவியதாக அறிக்கை கூறுகிறது. மிகவும் பாதிக்கப்பட்ட தாய்மார்களின் குழந்தைகள் கனவுகளை அனுபவிப்பதாகவும், 4.5% பேர் பள்ளியை விட்டு வெளியேறியதாகவும் தெரிவிக்கப்பட்ட திடுக்கிடும் விவரங்களை அது கோடிட்டுக் காட்டியது. 15 மற்றும் 34 வயதுக்குட்பட்ட பெண்கள் அனைத்து விதமான வன்முறைகளுக்கும் பலியாக அதிக வாய்ப்பு இருந்துள்ளது. 2012 முதல் 2020 வரை நாட்டில் 5,891 சிறுவர் தவறாடல் வழக்குகள் பதிவாகியுள்ளன. ஐ.நாவின் கருத்துப்படி, இலங்கையில் 90% பெண்கள் பொதுப் போக்குவரத்தில் பாலியல் துன்புறுத்தலை அனுபவித்துள்ளனர்.
# இலங்கையில் பெண்கள்

## வல்லுறவும் பாலியல் வன்முறையும்

### வல்லுறவு

பதினாறு வயதிற்குட்பட்ட குழந்தைகள் பாலியல் தொடர்பான உறவுக்கு சம்மதம் அளிக்க முடியாது என்று இலங்கையில் 16 வயது நிர்ணயம் செய்யப்பட்டுள்ளது. எனவே, 16 வயது அல்லது அதற்கு குறைவான வயதுடைய ஒருவருடன் பாலியல் உறவுகளில் ஈடுபடும் நபர் சட்டப்பூர்வமாக வல்லுறவு செய்ததாக அங்கீகரிக்கப்படுகிறார். 2020 ஆம் ஆண்டுடன் ஒப்பிடுகையில், 2021 ஆம் ஆண்டில் சட்டரீதியான கற்பழிப்பு வழக்குகள் 35% அதிகரித்துள்ளதாக, 2021 ஆம் ஆண்டிற்கான இலங்கை காவல்துறையின் செயல்திறன் அறிக்கை வெளிப்படுத்துகிறது. 2020 ஆம் ஆண்டில் சுமார் 1,016 வழக்குகள் பதிவாகியுள்ளன. 2021 ஆம் ஆண்டில் இந்த எண்ணிக்கை மேலும் 361 ஆக அதிகரித்தது.
| 2012 | 1,728 | 674 | 863 |
| --- | --- | --- | --- |
| 2013 | 1,637 | 692 | 735 |
| 2014 | 1,565 | 624 | 772 |
| 2015 | 1,557 | 661 | 830 |
| 2016 | 1,565 | 562 | 800 |
| 2017 | 1,304 | 508 | 661 |
| 2018 | 1,284 | 520 | 755 |
| 2019 | 1,280 | 544 | 601 |
| 2020 | 1,016 |  |  |
| 2021 | 1,377 | } |  |
# இலங்கையில் பெண்கள்

## வல்லுறவும் பாலியல் வன்முறையும்

### குழந்தைத் திருமணம்

பன்னாட்டு அளவில் திருமண வயது ஆண், பெண் இருபாலருக்கும் 18 வயது ஆகும். இலங்கை மற்றும் நேபாளம் ஆகிய நாடுகள் தெற்காசியாவில் ஆண், பெண் இருபாலரும் சட்டப்பூர்வமாக திருமணம் செய்து கொள்ளக்கூடிய குறைந்தபட்ச வயதை 18 ஆகக் குறிப்பிடுகின்றன. இலங்கையில் குழந்தை திருமணம் அரிதாக உள்ளது, தீவில் நடக்கும் திருமணங்களில் 2% குழந்தை திருமணங்கள். இருப்பினும், அந்த 2%, இழுத்தடிக்கப்பட்ட உள்நாட்டுப் போர் மற்றும் உறுதிப்படுத்தப்படாத சட்டங்களின் விளைவாகும்.
# தசகாதியா

***தகசாதியா*** ஒடியாவின் பாரம்பரிய கலையாகும். இது ஒடிசா மாநிலம் முழுவதும் நிகழ்த்தப்படும் ஒரு நிகழ்த்துக் கலையாகும்.  
ஒடிய கலாச்சாரத்தின் பொழுதுபோக்கு அம்சங்களில் இக்கலை முக்கிய இடத்தைப் பெறுகிறது. இக்கலையை நிகழ்த்தும்போது கலைஞர்கள் இரண்டு மரத்துண்டுகளைப் பயன்படுத்தி இசையை உருவாக்குகின்றனர். பொதுவாக இருவர் கொண்ட குழுவால் இது நிகழ்த்தப்படுகிறது. நிகழ்வினை நடத்திச் செல்பவர் கஹானா என்னும் மற்றொருவர் பலியா என்றும் அழைக்கப்படுகின்றனர். இது வழக்கமாக நீண்ட கதைப்பாடல்களுடன் நிகழ்த்தப்படுகிறது. தசகாதியாவை நிகழ்த்தும் இரு கலைஞர்களும் மிக ஆடம்பரமான தோற்றத்தில் உடைகளை அணிந்து கொள்கின்றனர். தலையில் தர்பான் மற்றும் பட்டாலான மேலங்கியையும் அணிந்து கொள்கின்றனர். இவற்றின் மூலம் பார்வையாளர்களைக் கலைஞர்கள் கவர்கின்றனர். பாடகர் பைத்யநாத் சர்மா சமீப காலங்களில் இக்கலையில் குறிப்பிடத்தக்க நபராக அறியப்படுகிறார். தசகாதியாவில் இசைக்கப்படும் இசை ஒடிசாவின் பாரம்பரிய இசையாகும்.
# தசகாதியா

## சொல் விளக்கம்

தச என்பது பக்தர்களையும் காதியா என்பது நிகழ்த்தலின் போது பயன்படுத்தப்படும் இசைக்கருவியையும் குறிக்கிறது. இக்கலையின் நிகழ்த்துதலின்போது கலைஞர்கள் தங்களை சிவனின் பக்தர்கள் என்று அழைத்துக்கொள்கிறார்கள். மேலும் நீண்ட கதைப்பாடல்களுடன் இக்கலையை நிகழ்த்துகிறார்கள்.
# தசகாதியா

## நிகழ்த்தும் முறை

தசகாதியா ஆட்டங்கள் பெரும்பாலும் புராணக்கதைகளைக் கூறுகின்றன. அவற்றுள் முதன்மையாக சிவன் பற்றிய கதைகளைக் கூறும் வகையில் அமைக்கப்படுகின்றன. சிவனின் பல்வேறு வடிவங்களான ருத்ரன், மகாதேவன் ஆகிய பெயர்களையும் அவற்றின் கதைகளையும் கூறுகின்றன. மேலும் மற்ற தெய்வங்களான கணேசன், துர்க்கை, விஷ்ணு, காளி ஆகிய தெய்வங்களி்ன் புராணக்கதைகளையும் கதைப்பாடல்களாகக் கூறுகின்றன. புராணங்களைத் தவிர காதல், காதல், காதலர் வீட்டைவிட்டு செல்லுதல், வஞ்சகம் மற்றும் திருமணம் ஆகியவற்றை அடிப்படையாகக் கொண்ட கதைகளும் இக்கலையில் பாடங்களாகப் பயன்படுத்தப்படுகின்றன. இக்கலையின் முதன்மை கூறாக எள்ளல் மற்றும் சமூகச் செய்திகள் இடம்பெறுகின்றன. கலைஞர்கள் காதியா என்னும் மரத்துண்டுகளாலான இசைக்கருவியை இசைத்துக்கொண்டு பாடுகிறார்கள். சமீப காலத்தில் அரசாங்கம் தசகாதியா கலைஞர்களைப் பல விழிப்புணர்வு நிகழ்ச்சிகளுக்குப் பயன்படுத்தத் தொடங்கியிருக்கிறது.
# நிசா அலி

**நிசா அலி** (*Nisha Ali*) இந்தியாவைச் சேர்ந்த ஒரு துடுப்பாட்ட வீராங்கனை ஆவார். 1986 ஆம் ஆண்டு ஆகத்து மாதம் 9 ஆம் தேதியன்று இவர் பிறந்தார். ஐக்கிய அரபு அமீரகம் தேசிய அணிக்காக நிசா அலி விளையாடி வருகிறார். 2018 ஆம் ஆண்டுக்கான பன்னாட்டுத் துடுப்பாட்ட அவையின் மகளிர் இருபது20 உலகக்கோப்பையின் தகுதிச் சுற்று போட்டியில் விளையாட நிசா அலி 2018 ஆம் ஆண்டு சூலை மாதத்தில் தேர்ந்தெடுக்கப்பட்டார். 2018-ஆம் ஆண்டு சூலை மாதம் 7 ஆம் தேதியன்று மகளிர் இருபது20 உலகக்கோப்பைப் போட்டியில் நெதர்லாந்து நாட்டு அணிக்கெதிரான போட்டியில் இவர் அறிமுகமானார்.
# பெருவிருந்து ஒளிப்படவியல்

**பெருவிருந்து ஒளிப்படவியல்** *(Banquet photography)* என்பது ஒரு நிகழ்வை நினைவுகூரும் நோக்கத்துடன் ஏற்படுத்தியதாகும். பொதுவாக இவ்வகை ஒளிப்படவியல், ஒரு விடுதி அல்லது உறுப்பினர் விடுதியின் விருந்து அறை போன்ற அமைப்பில், விருந்துடன் மக்கள் குழுக்களை ஒளிப்படம் எடுப்பதாகும். கழகங்கள், சங்கங்கள், தொழிற்சங்கங்கள், வட்டரங்குகள் மற்றும் அறிமுக பந்துகள் அனைத்தும் விருந்து புகைப்படக் கலைஞர்களால் படம்பிடிக்கப்பட்டுகின்றன.  
ஒரு பெரு விருந்து ஒளிப்படம் பொதுவாக கருப்பு வெள்ளை நிறத்தில் பெரிய வடிவ ஒளிபடைக் கருவியைப் பயன்படுத்தி, அகண்டக் கோண வில்லையில், உயர் கோணத்திலிருந்து எடுக்கப்படுகிறது, இதனால் ஒவ்வொரு நபரும் தங்கள் மேசையில் அமர்ந்திருக்கும் காட்சியை கவனம் செலுத்தப்படுவதை உறுதிசெய்யும்.12×20 பார்வை ஒளிப்படக்கருவி அல்லது அகலப்பரப்பு ஒளிப்படக்கருவி போன்ற பெரிய ஒளிப்படக்கருவிகளைப் பயன்படுத்தப்படுகின்றன. விருந்து ஒளிப்படத்தின் வரையறுக்கும் பண்பு, படத்தின் குவிய ஆழம், விவரம் மற்றும் தெளிவு ஆகியவைகளைப் பார்க்கப்படுகின்றன.
# பெருவிருந்து ஒளிப்படவியல்

## வரலாறு

பெருவிருந்து ஒளிப்படத்திற்கான விளக்குகளை முதலில் ஒளி வீச்சு பொடியைப் பயன்படுத்தி செய்யப்பட்டன. மக்னீசியம் என்பது ஒளி வீச்சு பொடியை எரிபொருளாகக் கொண்ட உலோகத் தனிமம் ஆகும், மேலும் 1864 ஆம் ஆண்டு ஆல்பிரட் சகோதரரகள் மக்னீசியம் ஒளியுடன் கூடிய முதல் உருவப்படத்தை உருவாக்கினார்.முதல் ஒளி வீச்சு விளக்குகள் 1930 ஆம் ஆண்டு செருமனியில் அவுசர் நிறுவனத்தால் உருவாக்கப்பட்டன. 1939 ஆம் ஆண்டில், வில்லியம் ராண்டால்ப் இயர்சுட் தனது ஆசிரியர்களின் கூட்டத்தை நடத்தினார், அப்போது பெரிய குழு ஒளிப்படம் எடுக்கும் புகைப்படக் கலைஞர் ஒருவர் ஒளி வீச்சு பொடியின் வெடிப்பால் மோசமாக எரிந்தார். பின்னர் ஒரு தசாப்தத்திற்குள் ஒளி வீச்சு விளக்குகளின் ஒளி மூலமாக ஒளி வீச்சு பொடியை மாற்றத் தொடங்கினர். அந்த தருணத்திலிருந்து தனது அனைத்து ஒளிப்படக் கலைஞர்களும் ஒளி வீச்சு விளக்குகளை மட்டுமே பயன்படுத்த வேண்டும் என்று இயர்சுட் ஆணையிட்டார்.வெளியேயும் சுழன்று வேலை செய்யும் சுற்றுவழி ஒளிப்படக்கருவிகளைப் பயன்படுத்தினார், அதேசமயம் அது ஒளி வீச்சு விளக்குகளுடன் கூடிய பாரம்பரிய பெருவிருந்து ஒளிப்படக்கருவியின் உள்ளேயும் நன்றாக வேலை செய்தது.மைல்சு வீவர் (1879–1932) லாஸ் ஏஞ்சலஸ்சில் மிகப்பெரிய பெருவிருந்தை அகலப்பரப்பு ஒளிப்படவியல்லில் படப்பிடிப்புக் கூடங்ளில் ஒன்றை நடத்தினார். அவரது படைப்புகளில் ஆரம்பகால அகாடமி விருது கொண்டாட்டங்கள், மத மறுமலர்ச்சிகள், திரைப்பட விளம்பரப் படிமங்கள் மற்றும் குளியல் அழகுப் போட்டிகள் ஆகியவை அடங்கும். ஜார்ஜ் ஆர். லாரன்சு (1869–1938) உட்புற விருந்து ஒளிப்படத்தை அனுமதிக்கும் ஒரு ஒளி வீச்சு பொடியை உருவாக்கியதற்காகப் பிரபலமானவர். அவரது அமைப்புக்கு ஒரு அறையைச் சுற்றியுள்ள பல இடங்களில், சில நேரங்களில் 350 இடங்களில் ஒளி வீச்சு பொடி தேவைப்பட்டது. ஒற்றை மின் இணைப்பு மூலம் அனைத்துப் பொடிகளையும் வெடிக்கச் செய்து, முந்தைய முறைகளை விட அதிக ஒளியையும் குறைவான புகையையும் உருவாக்கியது. 1923 முதல் 1995 வரை நியூயார்க் நகரில், கென்னத் ப்ரூக்சு (1926–1995) மற்றும் ஜெய்சன் ஜோன்சு (1922–2012) (பிறப்பு ஜான் செலபெக் ஆகியோருடன் இணைந்து, பின்னர் ஸ்டாண்டர்ட் ஸ்டுடியோஸ் என்று அழைக்கப்பட்ட ஸ்டாண்டர்ட் ப்ளாஷ் கம்பெனி ஆயிரக்கணக்கான விருந்து ஒளிப்படங்களை ஒளிப்படம் எடுத்தது. சிகாகோவில், தாமசு யானுல் (1940–2014) பெருநிறுவன மற்றும் சமூக நிகழ்வுகளுக்கு விருந்து புகைப்படங்களை எடுத்தார். அசல் தொழில்நுட்பத்தை இன்னும் பயன்படுத்தும் நவீன புகைப்படக் கலைஞர்களில் டெர்ரி க்ரூபரும் ஒருவர், அவர் சமகால நிகழ்வுகளுக்கு 100 ஆண்டுகள் பழமையான, 12×20-அங்குல பெருவிருந்து ஒளிப்படக்கருவியை பயன்படுத்துகிறார்.
# மலப்புலையாட்டம்

**மலப்புலையாட்டம்** (*Malapulayattam*) என்பது மாரியம்மன், காளியம்மன், மீனாட்சி அம்மன் தெய்வங்களை வழிபடுவதன் ஒரு பகுதியாக, கேரளாவின் இடுக்கி மாவட்டத்தைச் சேர்ந்த **மலப்புலயன்** பழங்குடியினரால் நடத்தப்படும் ஒரு பழங்குடி நடனம். இது **சிக் ஆட்டம்** என்றும் அழைக்கப்படுகிறது.  
இந்தச் சடங்கு நடனம் இடுக்கியின் வெளியே உள்ள பொது இடங்களிலும் பொது நிகழ்ச்சிகள், பழங்குடி விழாக்களின் ஒரு பகுதியாக நிகழ்த்தப்படுகிறது.
# மலப்புலையாட்டம்

## கண்ணோட்டம்

கேரளாவில் இடுக்கி மாவட்டத்தில் உள்ள மறையூரில் வசிக்கும் பழங்குடியினர் மலப்புலையர்கள். இவர்கள் தமிழ்நாட்டிலிருந்து குடியேறியவர்கள். இதன் ஒரு பகுதியாகவே மலப்புலையாட்டம் முக்கியமாக நடத்தப்படுகிறது.  
மலப்புலையாட்ட மக்கள் தங்கள் அன்றாட வாழ்க்கையின் அனைத்து முக்கிய நிகழ்வுகளிலும், திருமணம், பிறப்பு மற்றும் இறப்பு மற்றும் பெண் குழந்தையின் முதல் மாதவிடாய் உட்பட மலப்புலாயாட்டம் அல்லது சிக் ஆட்டம் செய்கிறார்கள். மரணத்தின் போது ஆடும் ஆட்டத்திற்கு மட்டுமே வித்தியாசமான தாளம் உண்டு.
# மலப்புலையாட்டம்

## நடனம்

மலப்புலையாட்டத்தில், பழங்குடி பகுதியினைச் சேர்ந்த முதியவர், ஊனமுற்றோர் உட்பட அனைவரும் ஒன்றாகத் தங்கள் குல தெய்வத்தின் முன் அடியெடுத்து வைக்கின்றனர். தாளங்களின் வேகத்திற்கு ஏற்ப நடனத்தின் வேகமும் அதிகரிக்கும். நடனமாடும்போது, இவர்கள் எந்தப் பாடலையும் பாடுவதில்லை, மாறாக இசைக்கருவிகளின் தாளத்திற்கு ஏற்ப வட்டமாக நடனமாடுகிறார்கள்.
# மலப்புலையாட்டம்

## குறிப்பிடத்தக்க நிகழ்ச்சிகள்

இந்தியாவின் ஆந்திராவின் விசாகப்பட்டினத்தில் 19 மாநிலங்களைச் சேர்ந்த பழங்குடி நடனங்கள் இடம்பெற்ற 2022ஆம் ஆண்டு தேசிய அளவிலான பழங்குடி நடன விழாவில், கேரளாவின் அதிகாரப்பூர்வ நடனக் குழுவான, மறையூர் கும்மிட்டம்குழியின் மலப்பாளைய நடனக் குழு, சிறந்த அணி விருதை வென்றது.
# ஓமான் மகளிர் சங்கம்

**ஓமான் மகளிர் சங்கம் **(*Omani Women's Association*) என்பது 1970 ஆம் ஆண்டில் நிறுவப்பட்ட ஓமானில் முதல் பெண்கள் அமைப்பாகவும் பெண்கள் இயக்கத்தின் தொடக்கமாகவும் மாறியது. இந்த சங்கம் பெண்களுக்கு கல்வி மற்றும் தொழில்முறை உரிமைகளை வழங்குகிறது.